2. Minden együtt van, hegy, tó, 2000 éves város.

* A tavak- avagy a csepptől a csobbanásig: Az első az Orfüi-tó – délkeleti végén a Malommúzeummal. Aztán a Pécsi tó, itt csobbanhatsz és kipróbálhatod a sárkányhajózást. Ne hagyd ki a medvehagyma házat és a kemencésudvart sem. A Hermann Ottó tó a rezervátummal, ahol meglesheted a ritka madárfajokat, és a vidrákat. A Kovácsszénája tó pedig tiszta vadregény.
* Hegyek: Ha felemelkednél a Pécsi tó fölé jó magasra, délre látod a **Vizfőt**, kicsit távolabb a Tv tornyot, a Tubest. Majd lassan, nyugatnak fordulva a Vörös hegyet, majd annak lankái után a **Szuadót.** Ha lassan északnak és keletnek fordítod tekinteted erdők és rétek tarkítják a tájat. De mivel nem tudsz felemelkedni, mássz fel a Kalaphegy tetején az Orfűi kilátóra és meglátod, nekem van igazam.
* A város. Pécs soknemzetiségű település. Kultúrális rétegek rakódtak egymásra. Nemzetiségek hagyományai, értékei ötvöződtek két évezredes története alatt. Van itt szerb étterem, sváb kocsma, török minaret, olasz fagyizó, Hrabal söröző, villányi borozó és a mediterrán érzés a forró augusztusi napokon.

Ejtsen rabul!

Már csak 100 nap van, hogy meggondold magad!

Látogasd honlapunkat és Facebook oldalunkat. Jelentkezz a programokra!

HK’17 Kóger Gyula